Golfsamband Íslands gerði þjónustukönnun á haustmánuðum 2019 þar sem golfarar voru spurðir spjörunum úr í sambandi við golfiðkun sína , golfklúbbinn sinn og fleira í þeim dúr . Við munum á næstu dögum birta niðurstöður tengdar GA úr þessari könnun fyrir félagsmenn okkar . Þegar kylfingar voru beðnir um álit sitt á viðmóti starfsfólks voru 58% GA félaga mjög ánægðir og 36% frekar ánægðir með sem er hærra hlutfall en almennt hjá heildinni . 45% GA félaga var mjög ánægður með símsvörun hjá klúbbnum og 37% frekar ánægðir . Þegar litið er á niðurstöður heildarinnar voru aðeins 28% mjög ánægðir með símsvörun klúbbsins síns og því greinilega meiri ánægja hjá GA en annars staðar . Leikhraðinn er eitthvað sem allir klúbbar þurfa greinilega að vinna í en aðeins 22% kylfinga er mjög ánægður með leikhraða í sínum klúbbi og 53% frekar ánægðir . Hjá GA var 22% mjög ánægðir og 50% frekar ánægðir . Ljóst er að við hjá GA höfum gert vel í æfingasvæði okkar bæði inni og úti þar sem gríðarlega mikil ánægja ríkir hjá GA félögum með æfingastöðu bæði inni og úti . Þegar á heildina litið eru aðeins 28% kylfinga mjög ánægðir með æfingaaðstöðu síns klúbbi úti og 42% frekar ánægðir . Sé hins vegar einungis skoðaðar niðurstöður GA félaga má sjá að 66% GA félaga eru mjög ánægðir með æfingaaðstöðuna úti og 32% frekar ánægðir . Þegar litið er á æfingaaðstöðuna inni eru í heildina 22% mjög ánægðir og 23% frekar ánægðir en hjá GA eru 47% mjög ánægðir og 36% frekar ánægðir . Við munum á næstu dögum birta frekari niðurstöður úr þessari þjónustukönnun á vefnum hjá okkur .